
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «15» апрели 
	       № 53
	                        Москва шаары



Евразия экономикалык комиссиясынын Кеңешинин айрым чечимдерине өзгөртүүлөрдү киргизүү жөнүндө

Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин чечимдерине тиркемеге ылайык өзгөртүүлөр киргизилсин.
2. Ушул Чечим күчүнө кирген күнгө карата күчүндө болгон экспертизанын актыларынын колдонуу мөөнөтү 1 жылга узартылсын деп белгиленсин.
	3.  Ушул Чечим расмий жарыяланган датадан  тартып 10 календардык күн өткөндөн кийин  күчүнө кирет.


Евразия экономикалык комиссиясынын Кеңешинин мүчөлөрү:



	Армения Республикасынан

	Беларусь
Республикасынан
	Казакстан
Республикасынан
	Кыргыз Республикасынан
	Россия
Федерациясынан

ТИРКЕМЕ
Евразия экономикалык комиссиясынын Кеңешинин 2022-жылдын                                 15-апрелиндеги № 53 чечимине 


 
Евразия экономикалык комиссиясынын Кеңешинин 
чечимдерине киргизилүүчү 
ӨЗГӨРТҮҮЛӨР

[bookmark: _GoBack]1. Евразия экономикалык комиссиясынын Кеңешинин 2020-жылдын     23-ноябрындагы № 105 чечими менен бекитилген мамлекеттик (муниципалдык) сатып алуулар максаттары үчүн товарлардын айрым түрлөрү чыккан өлкөнү аныктоо эрежелеринде:
а) 9-пунктунун үчүнчү абзацындагы «1 жылдын ичинде» деген сөздөр «2 жылдын ичинде» деген сөздөр менен алмаштырылсын;
б) аталган  Эрежелердин № 1 тиркемесинде:
V бөлүмүнүн «8427ден, 8436дан Жыгач жүктөгүчтөр» позициясынын:
биринчи графасындагы текст төмөнкүдөй редакцияда берилсин:
«8427 20 190дон Фронталдык (кыпчыгыч, грейфердик) жана манипулятордук типтеги жыгач материалдарын жүктөгүчтөр 
8436 80 100 9 Токой чарбасы үчүн башка машиналар жана жабдуулар»;
экинчи графасындагы:
алтынчы абзац «(конструкциясында болгон шартта)» деген сөздөр менен толукталсын;
төмөнкү мазмундагы абзацтар менен толукталсын:
«мүчө мамлекеттердин аймактарында өндүрүлгөн жыгачты жыйноочу жабдууну жана (же) устундарды түрткүчтү (конструкцияда болгон шартта) өндүрүү же пайдалануу;
мүчө мамлекеттердин аймагында өндүрүлгөн гидроманипуляторлорду (конструкцияда болгон шартта) өндүрүү же пайдалануу;
мүчө мамлекеттердин аймагында өндүрүлгөн жыгач кыпчыгычтарды (конструкцияда болгон шартта) өндүрүү же пайдалануу»;
VIII бөлүмүндөгү «3209 10 000ден 
Суу чөйрөсүндө акрил же винил полимерлеринин негизинде лак-сыр материалдары» позициясы биринчи графада «3907де Автомобиль жолдорун горизонталдык белгилөө үчүн термопластиктер» деген сөздөр менен толукталсын.
2. Евразия экономикалык комиссиясынын Кеңешинин 2021-жылдын            24-декабрындагы № 145 «Мамлекеттик (муниципалдык) сатып алуу максаттары үчүн товарлардын айрым түрлөрү чыккан өлкөнү аныктоо эрежелерине өзгөртүүлөрдү киргизүү жөнүндө» чечиминин 2-пунктундагы «2022-жылдын 31-декабры» деген сөздөр «2023-жылдын 30-июну» деген сөздөр менен алмаштырылсын.

